चंडीगढ़. ‘मुहब्बत आप भी न देती रोशनी अगर मेरे नाम, कैसे बनता धर्म मैं आपका, कैसे पहुंचता इस मुकाम को’ धर्मेंद्र का यह शायराना अंदाज शहरवासियों ने लाइव देखा। काफी संख्या में शहर के लोगों की भीड़ इकट्ठा हुई थी।
ब्राउन कोट डाले धर्मेंद्र शाम को लेजर वैली पहुंचे तो हर किसी की निगाहें करीब से उनकी झलक पाने को बेताब रहीं। मौका था टशन नाइट्स के दौरान देओल परिवार की आने वाली फिल्म यमला पगला दीवाना-2 की प्रमोशन का। धर्मेंद्र के साथ आए सफेद शर्ट और पगड़ी डाले सनी देओल भी मौजूद रहे। हालांकि बॉबी देओल कुछ देर बाद यहां पहुंचे।
धर्मेद्र ने कहा-बेटे सनी ने दिया गिफ्ट
धर्मेंद्र ने कहा कि इंडस्ट्री में मेरे 50 साल पूरे होने पर बेटे सनी ने मुझे सबसे बड़ा गिफ्ट इस फिल्म के एक गाने के रूप में दिया। इसीलिए ‘आई विल डांस लाइक दिस ओनली मैं ता इदां ही नचना’ दिल के काफी करीब है।इस मौके पर वह पंजाब से अपना प्यार जताना नहीं भूले। अपने गांव को याद करते हुए धर्मेंद्र ने एक और कविता सुना डाली कि ‘अज जी करदा पिंड अपने नूं जांवां, टोबे च मज्जां नू नहलावां’।
देओल तिकड़ी के साथ ही शैरी-गैरी का भी शो
देओल तिकड़ी करीब 25 मिनट तक स्टेज पर रही। इस दौरान धर्मेंद्र ने पसंदीदा स्टाइल में सनी-बॉबी के साथ डांस के कुछ स्टेप्स भी किए। इस मौके पर फिल्म की दो हिरोइन नेहा शर्मा और क्रिस्टीना अखीवा भी मौजूद रहीं। इस दौरान सिंगर्स शैरी मान, गैरी संधू, जस्सी गिल और एसबी-द हरियाणवी ने भी परफर्ॉमेस दी।
hin_Deva hin_Deva hin_Deva hin_Deva mag_Deva bho_Deva